પણ પાકિસ્તાન વૈશ્ર્વિક આતંકવાદી હાફીઝ સઈદ અંગે હવે પછીનું કંઈ વિચારે તે પહેલાં પરવેઝ મુશર્રફે અગનગોળો ફેંક્યો છે. મુશર્રફ અગાઉ પણ લશ્કર-એ-તોયબા પ્રત્યે તેમનો પ્રેમ પ્રદર્શિત કરી ચૂક્યા છે, પણ હવે તો તેમણે એવી જાહેરાત કરી છે કે, તેઓ ૨૦૧૮માં આવી રહેલી પાકિસ્તાનની ચૂંટણી હાફીઝ સઈદને સાથે રાખીને લડશે ! આમ તો મુશર્રફનું મહાગઠબંધન તો તૂટીને ટુકડા થઈ ગયું છે, પણ હાફીઝ સૈયદે એવો સંકેત આપ્યો છે કે, પાકિસ્તાનના કેટલાક ધાર્મિક કટ્ટરવાદીઓમાં ઘણો પ્રભાવ ધરાવે છે અને તેથી જ તેણે એવો સંકેત આપ્યો છે કે, એ ૨૦૧૮ની સામાન્ય ચૂંટણી લડશે. એ જાહેર કરવાનું બાકી છે કે, તેઓ કયા મતવિસ્તારમાંથી ચૂંટણી લડશે. તેમનો મુખ્ય ચૂંટણી મુદ્દો કાશ્મીરને આઝાદ કરવાનો રહેશે, એવું તો તેણે જાહેર કરી જ દીધું છે.